b"\n_START_ARTICLE_\nRise Against\n_START_SECTION_\nHistoria\n_START_PARAGRAPH_\nVuonna 1999, 88 Fingers Louien hajottua Joe Principe ja Mr. Precision perustivat Rise Againstin. Yhtyeen alkuaikoina he esiintyiv\xc3\xa4t nimell\xc3\xa4 Transistor Revolt ja julkaisivat vuonna 2000 samaa nime\xc3\xa4 kantavan demon. T\xc3\xa4m\xc3\xa4 tapahtui vuotta ennen kuin he liittyiv\xc3\xa4t Fat Wreck Chordsiin julkaistakseen kaksi ensimm\xc3\xa4ist\xc3\xa4 albumiaan. The Unraveling ja Revolutions Per Minute julkaistiin vuosina 2001 ja 2003. My\xc3\xb6hemmin he siirtyiv\xc3\xa4t Dreamworks Recordsille ja nauhoittivat albuminsa Siren Song Of The Counter Culture._NEWLINE_Dreamworks Records kuitenkin liittyi Universal Music Groupiin ja lopulta Rise Against kuului Geffen Recordsiin, joka oli Universal Music Groupin alaryhm\xc3\xa4. Samalla he julkaisivat Siren Song Of The Counter Culturen elokuussa 2004. Fat Wreck Chords julkaisi uusintajulkaisun The Unravelingista 23. elokuuta vuonna 2005. Heid\xc3\xa4n nelj\xc3\xa4s albuminsa The Sufferer & The Witness julkaistiin 4. kes\xc3\xa4kuuta, saavuttaen sijan 10 Billboard 200 listalla. Rise Against julkaisi 5. joulukuuta 2006 Generation Lostiksi nimetyn DVD:n, joka sis\xc3\xa4lt\xc3\xa4\xc3\xa4 dokumentaatiota yhtyeen j\xc3\xa4senist\xc3\xa4 ja my\xc3\xb6s livemateriaalia. _NEWLINE_Rise Againstin alkuper\xc3\xa4iseen kokoonpanoon kuului Tim McIlrath (laulu ja kitara), Joe Principe (basso ja laulu), Brandon Barnes (rummut), ja Mr. Precision (kitara ja laulu). He nauhoittivat debyyttialbuminsa vannoutuneen punk-tuottaja Mass Giorginin kanssa. Mr. Precision j\xc3\xa4tti yhtyeen vuonna 2001 ja h\xc3\xa4net korvasi Todd Mohney. Hieman sen j\xc3\xa4lkeen kun yhtye liittyi Geffeniin, Mohney j\xc3\xa4tti yhtyeen ja h\xc3\xa4net korvasi Chris Chasse. Siirtyminen Fat Wreckilt\xc3\xa4 suureen yhti\xc3\xb6\xc3\xb6n aiheutti n\xc3\xa4r\xc3\xa4\xc3\xa4 heid\xc3\xa4n entisen ei-kaupallisen hardcore punk -fanijoukkonsa keskuudessa. Revolutions Per Minuten raaka punktyyli vaihdettiin enemm\xc3\xa4n mahdollisuuksia antavaan, melodiseen ja teknisesti laadukkaampaan tyyliin Siren Song of the Counter Culturella, mik\xc3\xa4 my\xc3\xb6s vahvisti yhtyeen tavoitetta olla kaupallisesti menestyv\xc3\xa4 eik\xc3\xa4 vain \xe2\x80\x9dunderground-sankareita\xe2\x80\x9d._NEWLINE_Rise Against on esiintynyt Suomessa viisi kertaa, 27. lokakuuta 2009 Kaapelitehtaalla, 9. hein\xc3\xa4kuuta 2010 Ruisrockissa, 9. ja 10. maaliskuuta 2012 The Circuksessa. Yhtye esiintyi kes\xc3\xa4ll\xc3\xa4 2012 Provinssirockissa Sein\xc3\xa4joella ja Helsingin j\xc3\xa4\xc3\xa4hallissa 16. lokakuuta 2015.\n_START_SECTION_\nPoliittiset n\xc3\xa4kemykset\n_START_PARAGRAPH_\nRise Against on ottanut musiikillaan vahvasti kantaa muun muassa pakolaisten (Prayer of the Refugee), ja el\xc3\xa4inten oikeuksiin (Ready to Fall), luonnonsuojeluun (Collapse (Post-Amerika)) ja koulukiusaamiseen (Make it Stop (September's Children)). Rise Against on tehnyt aktiivisesti yhteisty\xc3\xb6t\xc3\xa4 muun muassa el\xc3\xa4inten oikeuksia ajavan PETAn ja ihmisoikeusj\xc3\xa4rjest\xc3\xb6 Amnesty Internationalin kanssa."